stanford-oval/wikipedia huggingface dataset:
โดกลัส กอสตา
สถิติอาชีพ > สโมสร

| Club | Season | League | League> Apps | League> Goals | Cup1> Apps | Cup1> Goals | Continental2> Apps | Continental2> Goals | Other3> Apps | Other3> Goals | Total> Apps | Total> Goals | Ref> .Ref. |
| --- | --- | --- | --- | --- | --- | --- | --- | --- | --- | --- | --- | --- | --- |
| Grêmio | 2008 | Série A | 6 | 1 | 0 | 0 | — | — | 0 | 0 | 6 | 1 |  |
| Grêmio | 2009 | Série A | 22 | 1 | 0 | 0 | 2 | 0 | 7 | 0 | 31 | 1 | "Douglas Costa". Soccerway. คลังข้อมูลเก่าเก็บจากแหล่งเดิมเมื่อ 2021-05-13. สืบค้นเมื่อ 23 July 2014.</ref> |
| Grêmio | Totals | Totals | 28 | 1 | 0 | 0 | 2 | 0 | 7 | 0 | 37 | 1 | — |
| Shakhtar Donetsk | 2009–10 | Ukrainian Premier League | 13 | 5 | 0 | 0 | 2 | 0 | — | — | 15 | 5 |  |
| Shakhtar Donetsk | 2010–11 | Ukrainian Premier League | 27 | 5 | 1 | 0 | 10 | 2 | 1 | 0 | 39 | 7 |  |
| Shakhtar Donetsk | 2011–12 | Ukrainian Premier League | 27 | 6 | 1 | 0 | 5 | 0 | 1 | 0 | 34 | 6 |  |
| Shakhtar Donetsk | 2012–13 | Ukrainian Premier League | 27 | 5 | 1 | 0 | 5 | 1 | 1 | 1 | 34 | 7 |  |
| Shakhtar Donetsk | 2013–14 | Ukrainian Premier League | 27 | 4 | 1 | 1 | 8 | 2 | 1 | 0 | 37 | 7 |  |
| Shakhtar Donetsk | 2014–15 | Ukrainian Premier League | 20 | 4 | 4 | 0 | 8 | 1 | 0 | 0 | 32 | 5 |  |
| Shakhtar Donetsk | Totals | Totals | 141 | 29 | 8 | 1 | 38 | 6 | 4 | 1 | 191 | 37 | — |
| Bayern Munich | 2015–16 | Bundesliga | 27 | 4 | 4 | 1 | 11 | 2 | 1 | 0 | 43 | 7 |  |
| Bayern Munich | 2016–17 | Bundesliga | 1 | 0 | 0 | 0 | 1 | 0 | 0 | 0 | 2 | 0 |  |
| Bayern Munich | Totals | Totals | 28 | 4 | 4 | 1 | 12 | 2 | 1 | 0 | 45 | 7 | — |
| Career totals | Career totals | Career totals | 197 | 34 | 12 | 2 | 52 | 8 | 12 | 1 | 273 | 45 | — |
1.^ Includes Brazilian Cup, Ukrainian Cup, and German Cup.
2.^ Includes Copa Libertadores, UEFA Champions League, and UEFA Cup/Europa League.
3.^ Includes Ukrainian Super Cup and German Super Cup.
สถิติอาชีพ > ทีมชาติ

| National team | Year | Apps | Goals |
| --- | --- | --- | --- |
| Brazil | 2014 | 2 | 0 |
| Brazil | 2015 | 13 | 2 |
| Brazil | 2016 | 2 | 1 |
| Total | Total | 17 | 3 |
สถิติอาชีพ > ประตูในนามทีมชาติ

| Goal | Date | Venue | Opponent | Score | Result | Competition |
| --- | --- | --- | --- | --- | --- | --- |
| 1. | 14 June 2015 | Estadio Municipal Germán Becker, Temuco, Chile |  เปรู | 2–1 | 2–1 | 2015 Copa América |
| 2. | 17 November 2015 | Itaipava Arena Fonte Nova, Salvador, Brazil |  เปรู | 1–0 | 3–0 | 2018 FIFA World Cup qualification |
| 3. | 26 March 2016 | Itaipava Arena Pernambuco, Recife, Brazil |  อุรุกวัย | 1–0 | 2–2 | 2018 FIFA World Cup qualification |
เกียรติประวัติ > ระดับสโมสร

ยูเครนพรีเมียร์ลีก (5): 2009–10, 2010–11, 2011–12, 2012–13, 2013–14"Douglas Costa". Soccerway. คลังข้อมูลเก่าเก็บจากแหล่งเดิมเมื่อ 2021-05-13. สืบค้นเมื่อ 4 กุมภาพันธ์ 2559. {{cite web}}: ตรวจสอบค่าวันที่ใน: |accessdate= (help)</ref>
ยูเครนคัพ (3): 2010–11, 2011–12, 2012–13
ยูเครนซูเปอร์คัพ (3): 2010, 2012, 2013
ยูไนเต็ดทัวร์นาเมนต์: 2014
บุนเดิสลีกา: 2015–16
เดเอ็ฟเบ-โพคาล:  2015–16
เดเอฟเอล-ซูเปอร์คัพ:  2016
เกียรติประวัติ > ระดับทีมชาติ

ฟุตบอลอเมริกาใต้เยาวชนอายุไม่เกิน 20 ปี: 2009
ฟุตบอลโลกเยาวชนอายุไม่เกิน 20 ปี: รองชนะเลิศ 2009
สำนักงานตำรวจแห่งชาติ (ไทย)

บทความนี้เกี่ยวกับหน่วยงานตำรวจในประเทศไทย สำหรับความหมายอื่น ดูที่ ตำรวจไทย และ สำนักงานตำรวจแห่งชาติ
| สำนักงานตำรวจแห่งชาติ Royal Thai Police |
| --- | --- |
เครื่องหมายราชการ
ตราอาร์ม
ธงประจำหน่วยงาน
อักษรย่อ: ตร. / RTP
คำขวัญ: พิทักษ์สันติราษฎร์
ข้อมูลองค์กร
ก่อตั้ง: 13 ตุลาคม พ.ศ. 2403; 164 ปีก่อน (2403-10-13)
หน่วยงานก่อนหน้า: กองโปลิศ (POLIS) พ.ศ. 2403 กรมตำรวจภูธรและกรมพลตระเวน พ.ศ. 2458 กรมตำรวจ พ.ศ. 2475
เจ้าหน้าที่: ประมาณ 230,000 นาย
งบประมาณรายปี: 125,304,728,300 บาท (พ.ศ. 2568)
โครงสร้างเขตอำนาจ
หน่วยงานแห่งชาติ: ประเทศไทย
เขตอำนาจในการปฏิบัติการ: ประเทศไทย

แผนที่เขตอำนาจของ สำนักงานตำรวจแห่งชาติ
บัญญัติตราสาร: พระราชบัญญัติตำรวจแห่งชาติ พ.ศ. 2565
สำนักงานใหญ่: สำนักงานตำรวจแห่งชาติ, ถนนพระรามที่ 1 แขวงปทุมวัน เขตปทุมวัน กรุงเทพมหานคร
 
ได้รับเลือกเป็นเจ้าหน้าที่รับผิดชอบ: แพทองธาร ชินวัตร, ผู้กำกับดูแล (นายกรัฐมนตรี)
ผู้บริหารหน่วยงาน: พลตำรวจเอก กิตติ์รัฐ พันธุ์เพ็ชร์, ผู้บัญชาการ
หน่วยงานปกครอง:  ขึ้นตรงต่อนายกรัฐมนตรี
สำนักงาน:  12 กองบัญชาการตำรวจนครบาล   กองบัญชาการตำรวจสอบสวนกลาง   กองบัญชาการตำรวจท่องเที่ยว   กองบัญชาการตำรวจปราบปรามยาเสพติด   กองบัญชาการตำรวจสันติบาล   สำนักงานตรวจคนเข้าเมือง   กองบัญชาการศึกษา   กองบัญชาการตำรวจตระเวนชายแดน   สำนักงานพิสูจน์หลักฐานตำรวจ   สำนักงานเทคโนโลยีสารสนเทศและการสื่อสาร   โรงเรียนนายร้อยตำรวจ   โรงพยาบาลตำรวจ   กองบัญชาการสืบสวนสอบสวนอาชญากรรมทางเทคโนโลยี  
ส่วนภูมิภาค:  9 ภาค 1–ครอบคลุมจังหวัด: พระนครศรีอยุธยา  ลพบุรี  ชัยนาท  สิงห์บุรี  อ่างทอง  สระบุรี  ปทุมธานี  นนทบุรี  สมุทรปราการ  ภาค 2–ครอบคลุมจังหวัด จันทบุรี  ตราด  สระแก้ว  ฉะเชิงเทรา  ปราจีนบุรี  ชลบุรี  ระยอง  นครนายก  ภาค 3–ครอบคลุมจังหวัด: ชัยภูมิ  นครราชสีมา  บุรีรัมย์  ยโสธร  สุรินทร์  ศรีสะเกษ  อำนาจเจริญ  อุบลราชธานี  ภาค 4–ครอบคลุมจังหวัด: กาฬสินธุ์  ขอนแก่น  นครพนม  บึงกาฬ  มหาสารคาม  มุกดาหาร  ร้อยเอ็ด  เลย  สกลนคร  หนองคาย  หนองบัวลำภู  อุดรธานี  ภาค 5–ครอบคลุมจังหวัด: เชียงใหม่  เชียงราย  ลำปาง  น่าน  แพร่  ลำพูน  แม่ฮ่องสอน  พะเยา  ภาค 6–ครอบคลุมจังหวัด: กำแพงเพชร  ตาก  นครสวรรค์  พิจิตร  พิษณุโลก  เพชรบูรณ์  อุตรดิตถ์  อุทัยธานี  ภาค 7–ครอบคลุมจังหวัด: สุพรรณบุรี  นครปฐม  สมุทรสงคราม  สมุทรสาคร  ประจวบคีรีขันธ์  เพชรบุรี  ราชบุรี  กาญจนบุรี  ภาค 8–ครอบคลุมจังหวัด: ชุมพร  ระนอง  สุราษฎร์ธานี  นครศรีธรรมราช  กระบี่  ภูเก็ต  พังงา  ภาค 9–ครอบคลุมจังหวัด: ตรัง  ยะลา  สตูล  พัทลุง  ปัตตานี  นราธิวาส  
เว็บไซต์
เว็บไซต์ของสำนักงาน
สำนักงานตำรวจแห่งชาติ (อังกฤษ: Royal Thai Police) เป็นส่วนราชการที่อยู่ในบังคับบัญชาไม่สังกัดกระทรวงใดและขึ้นตรงต่อนายกรัฐมนตรีแห่งราชอาณาจักรไทย จัดตั้งขึ้นใน พ.ศ. 2541 โดยเปลี่ยนจากกรมตำรวจ กระทรวงมหาดไทย ปัจจุบันสำนักงานตำรวจแห่งชาติอยู่ในบังคับบัญชาของ แพทองธาร ชินวัตร นายกรัฐมนตรี ในฐานะกำกับดูแลสำนักงานตำรวจแห่งชาติ
อาคารสำนักงานตำรวจแห่งชาติ
สำนักงานตำรวจแห่งชาติมีผู้บังคับบัญชาสูงสุดคือ พลตำรวจเอก กิตติ์รัฐ พันธุ์เพ็ชร์ ผู้บัญชาการตำรวจแห่งชาติ พลตำรวจโท ธนา ชูวงศ์ ดำรงตำแหน่ง รองผู้บัญชาการตำรวจแห่งชาติ พลตำรวจโท ประจวบ วงศ์สุข ดำรงตำแหน่ง รองผู้บัญชาการตำรวจแห่งชาติ พลตำรวจโท นิรันดร เหลื่อมศรี ดำรงตำแหน่ง รองผู้บัญชาการตำรวจแห่งชาติ พลตำรวจโท กรไชย คล้ายคลึง ดำรงตำแหน่ง รองผู้บัญชาการตำรวจแห่งชาติ พลตำรวจเอก ไกรบุญ ทรวดทรง ดำรงตำแหน่ง รองผู้บัญชาการตำรวจแห่งชาติ
ประวัติ > ชื่อเรียกตำรวจในไทย

ในช่วงแรก ตำรวจเรียกโดยคำทับศัพท์ว่า โปลิศ มาจากคำภาษาอังกฤษว่า Police สำหรับเรียกหน่วยตำรวจที่จัดตั้งขึ้นอย่างเป็นระบบในสมัยพระบาทสมเด็จพระจอมเกล้าเจ้าอยู่หัว
พระบาทสมเด็จพระจอมเกล้าเจ้าอยู่หัวได้ทรงโปรดเกล้าฯ แต่งตั้งร้อยเอก แซมมวล โยเซฟ เบิร์ด เอมส์ (Capt. Samuel Joseph Bird Ames) เป็นผู้จัดตั้งกองโปลิศในปี พ.ศ. 2403 มีภารกิจในการรักษาความสงบภายในประเทศ แทนที่ตำแหน่งเดิมคือข้าหลวงกองจับ และกองตระเวนซ้ายขวา ซึ่งในช่วงเริ่มต้นได้มีการจ้างแขกมลายูและอินเดียมาเป็นตำรวจ เรียกว่ากองโปลิศคอนสเตเบิ้ล และค่อย ๆ เปลี่ยนมาใช้คนไทยในเวลาต่อมา[ต้องการอ้างอิง]
สำหรับอีกคำคือคำว่า พลตระเวน ซึ่งยังมีใช้งานปัจจุบันอยู่บนตราของตำรวจภูธร มาจากการแปลงคำเรียกตำรวจในภาษาอังกฤษ คำว่า COP ซึ่งย่อมาจาก Constable of Patrol แปลว่า ตำรวจลาดตระเวน หรือ พลตระเวน ซึ่งคำนี้ภายหลังใช้งานแทนชื่อเดิมเมื่อครั้งก่อตั้งคือกองโปลิศ และแบ่งออกเป็น 2 หน่วยตามหน้าที่ความรับผิดชอบ คือ กองพลตระเวน สังกัดกระทรวงนครบาล และกรมตำรวจภูธร สังกัดกระทรวงมหาดไทย[ต้องการอ้างอิง]
อีกคำที่เรียกตำรวจคือคำว่า หมาต๋า มาจากภาษาจีน ซึ่งแปลว่าตำรวจเช่นกัน โดยใช้เรียกโดยคนจีนในเกาะฮ่องกง และประเทศจีนทางตอนใต้ คำว่า มา หรือ หม่า แปลว่าชาวมุสลิม และคำว่า ต๋า หรือ ต๊า มาจากคำว่าตี โดยใช้เรียกชาวกุรข่าที่ทางการอังกฤษในยุคนั้นจ้างมาทำหน้าที่ตำรวจ จึงใช้เรียกชาวกุรข่าเหล่านั้นตามลักษณะและการทำหน้าที่
ประวัติ > ตำรวจก่อนปี พ.ศ. 2403

ตำรวจในยุคเริ่มต้นก่อนการจัดตั้งกองตำรวจสมัยใหม่ในสมัยรัชกาลที่ 4 นั้นยังไม่เป็นที่แน่ชัด โดยจากหลักฐานที่พบ สมเด็จพระบรมไตรโลกนาถปกครองในรูปแบบของจตุสดมภ์ ซึ่งกิจการตำรวจแบ่งออกเป็นตำรวจพระนครบาล และตำรวจภูธร สังกัดอยู่กับเวียง และตำรวจหลวงสังกัดวัง จากนั้นในปี พ.ศ. 1918 ได้โปรดเกล้าตราให้ตำแหน่งตำรวจเป็นตำแหน่งนายพลเรือนเช่นเดียวกับข้าราชการฝ่ายอื่น คนที่ทำหน้าที่ตำรวจต้องคัดเลือกจากผู้สืบเชื้อสายตระกูลที่ประกอบคุณงามความดี จนได้รับความไว้วางใจ ขึ้นตรงการบังคับบัญชาตรงกับพระมหากษัตริย์และปฏิบัติงานในขอบเขตจำกัด
ประวัติ > พ.ศ. 2475 - 2541 กรมตำรวจ

ภายหลังการเปลี่ยนแปลงการปกครองในวันที่ 24 มิถุนายน พ.ศ. 2475 คณะกรรมการราษฎรได้มีการเสนอญัตติให้สภาผู้แทนราษฎร ได้พิจารณาการจัดวางโครงการกรมตำรวจในวันที่ 16 พฤศจิกายน พ.ศ. 2475 แถลงญัตติโดย พระยามานวราชเสวี (ปลอด วิเชียร ณ สงขลา) ภายหลังการประชุม ในวันที่ 17 พฤศจิกายน พ.ศ. 2475 ได้มีการประกาศพระบรมราชโองการโปรดเกล้าฯ ให้เปลี่ยนชื่อ กรมตำรวจภูธร เป็น กรมตำรวจ โดยมีตำแหน่งอธิบดี และมีรองอธิบดีเป็นผู้ช่วย และแบ่งโครงสร้างในขณะนั้นออกเป็น 4 ส่วนด้วยกันคือ
กองกำกับการ
ตำรวจนครบาล
ตำรวจภูธร
ตำรวจสันติบาล สนับสนุนการทำงานของตำรวจนครบาลและภูธร โดยตำรวจสันติบาลนี้เองมีภารกิจและหน้าที่เช่นเดียวกับตำรวจภูบาลในช่วงก่อนหน้า
ในทางการเมืองขณะนั้น ตำรวจไม่ได้มีบทบาทใดเลยในการเปลี่ยนแปลงการปกครอง โดยเริ่มกลับมามีบทบาทอีกครั้ง หลังการรัฐประหารโดย พลตรี เผ่า ศรียานนท์ เมื่อวันที่ 8 พฤศจิกายน พ.ศ. 2490 และได้โอนจากทหารเข้ามาคุมกรมตำรวจ ได้รับยศพลตำรวจเอก และพัฒนากรมตำรวจอย่างก้าวกระโดดจนเทียบเท่าเหล่าทัพหนึ่งในขณะนั้น ซึ่ง พลตำรวจเอก เผ่า ศรียานนท์ ได้มีประโยคที่สร้างการจดจำภาพลักษณ์ของตำรวจมาจนถึงทุกวันนี้คือ
ภายใต้ดวงอาทิตย์นี้ ไม่มีสิ่งใดที่ตำรวจไทยทำไม่ได้ ในทางที่ไม่ขัดศีลธรรม ขนบธรรมเนียมประเพณีอันดีงาม และกฎหมายบ้านเมือง
หลังจากนั้นตำรวจได้กลายเป็นเหมือนเครื่องมือทางการเมืองชิ้นหนึ่งของผู้มีอำนาจ ในการใช้แสวงหาและใช้ในการรักษาฐานอำนาจ โดยฝ่ายการเมืองนั้นสามารถที่จะควบคุมการทำงานของตำรวจผ่านการควบคุมผู้นำองค์กรและแทรกแซงการบริหารงานบุคคลของเจ้าหน้าที่ตำรวจมาโดยตลอด ทั้งจากฝั่งของนักการเมืองที่มาจากการเลือกตั้ง และนายทหารที่มาจากการรัฐประหาร
ประวัติ > พ.ศ. 2541 - ปัจจุบัน

ในวันที่ 17 ตุลาคม พ.ศ. 2541 กรมตำรวจ สังกัดกระทรวงมหาดไทย ได้ถ่ายโอนไปขึ้นตรงต่อนายกรัฐมนตรี และเปลี่ยนชื่อเป็น สำนักงานตำรวจแห่งชาติ โดยหลังการเปลี่ยนแปลงดังกล่าว ได้มีการกราบทูลเชิญสมเด็จพระสังฆราชฯ เป็นประธานในการทำพิธีเจิมป้ายชื่อใหม่ โดยมี พลตำรวจเอก ประชา พรหมนอก ผู้บัญชาการตำรวจแห่งชาติคนแรกเข้าร่วมในพิธีดังกล่าวด้วย
ปัจจุบันสำนักงานตำรวจแห่งชาติแบ่งโครงสร้างและอำนาจหน้าที่ตามพระราชบัญญัติตำรวจแห่งชาติ พ.ศ. 2547 พระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. 2552 และกฎกระทรวง แบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ พ.ศ. 2552 โดยมีการปรับปรุงเปลี่ยนแปลงและแก้ไขเพิ่มเติมอยู่ตลอด เพื่อประสิทธิภาพในการปฏิบัติงานของเจ้าหน้าที่ตำรวจ[ต้องการอ้างอิง]
สถานภาพหน่วยงาน พันธกิจ ภารกิจและอำนาจหน้าที่ตามกฎหมาย

สำนักงานตำรวจแห่งชาติเป็นส่วนราชการระดับกรมมีฐานะเป็นนิติบุคคลขึ้นการบังคับบัญชาโดยตรงต่อนายกรัฐมนตรี โดยไม่อยู่ในสังกัดกระทรวงใด ๆ หรือสำนักนายกรัฐมนตรี มีอำนาจหน้าที่ดังต่อไปนี้
รักษาความปลอดภัยต่อองค์พระมหากษัตริย์ พระราชินี พระรัชทายาท ผู้สำเร็จราชการแทนพระองค์ พระบรมวงศานุวงศ์ ผู้แทนพระองค์ และพระราชอาคันตุกะ
ดูแลควบคุมและกำกับการปฏิบัติงานของข้าราชการตำรวจซึ่งปฏิบัติการตามประมวลกฎหมายวิธีพิจารณาความอาญา
ป้องกันและปราบปรามการกระทำผิดทางอาญา
รักษาความสงบเรียบร้อย ความปลอดภัยของประชาชน และความมั่นคงของราชอาณาจักร
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของข้าราชการตำรวจหรือสำนักงานตำรวจแห่งชาติ
ช่วยเหลือการพัฒนาประเทศ ตามที่นายกรัฐมนตรีมอบหมาย
ปฏิบัติการอื่นใดเพื่อเป็นการส่งเสริมและสนับสนุนให้การปฏิบัติการตามอำนาจหน้าที่ ตามข้อ 1, 2, 3, 4 หรือ 5 เป็นไปอย่างมีประสิทธิภาพ
ทั้งนี้ตามที่กำหนดไว้ในบทบัญญัติ มาตรา 6 แห่งพระราชบัญญัติตำรวจแห่งชาติ พ.ศ. 2547
หน่วยงานในสังกัดตำรวจ

สำนักงานตำรวจแห่งชาติ แบ่งหน่วยงานในสังกัดตามรูปแบบการปฏิบัติงาน ประกอบไปด้วย
หน่วยงานในสังกัดตำรวจ > ส่วนบังคับบัญชา

สำนักงานยุทธศาสตร์ตำรวจ (สยศ.ตร.)
สำนักงานส่งกำลังบำรุง (สกบ.)
สำนักงานกำลังพล (สกพ.)
สำนักงานงบประมาณและการเงิน (สงป.)
สำนักงานกฎหมายและคดี (กมค.)
สำนักงานคณะกรรมการข้าราชการตำรวจ (สง.ก.ตร.)
สำนักงานจเรตำรวจ (จต.)
สำนักงานตรวจสอบภายใน (สตส.)
สำนักงานเลขานุการตำรวจแห่งชาติ (สลก.ตร.)
กองการต่างประเทศ (ตท.)
กองสารนิเทศ (สท.)
สำนักงานคณะกรรมการนโนบายตำรวจแห่งชาติ (สง.ก.ต.ช.)
กองบินตำรวจ (บ.ตร.)
กองวินัย (วน.)
สถาบันฝึกอบรมระหว่างประเทศว่าด้วยการดำเนินการให้เป็นไปตามกฎหมาย (ILEA)
หน่วยงานในสังกัดตำรวจ > ส่วนป้องกันและปราบปรามอาชญากรรม

กองบัญชาการตำรวจนครบาล (บช.น.) ตั้งอยู่ถนนศรีอยุธยา แขวงดุสิต เขตดุสิต กรุงเทพมหานคร
ตำรวจภูธรภาค 1 (ภ.1) ตั้งอยู่ถนนวิภาวดีรังสิต แขวงลาดยาว เขตจตุจักร กรุงเทพมหานคร
ตำรวจภูธรภาค 2 (ภ.2) ตั้งอยู่ตำบลหนองข้างคอก อำเภอเมืองชลบุรี จังหวัดชลบุรี
ตำรวจภูธรภาค 3 (ภ.3) ตั้งอยู่ถนนสรรพสิทธิ์ ตำบลในเมือง อำเภอเมืองนครราชสีมา จังหวัดนครราชสีมา
ตำรวจภูธรภาค 4 (ภ.4) ตั้งอยู่ถนนหน้าเมือง ตำบลในเมือง อำเภอเมืองขอนแก่น จังหวัดขอนแก่น
ตำรวจภูธรภาค 5 (ภ.5) ตั้งอยู่ถนนมหิดล ตำบลหนองหอย อำเภอเมืองเชียงใหม่ จังหวัดเชียงใหม่
ตำรวจภูธรภาค 6 (ภ.6) ตั้งอยู่ตำบลมะตูม อำเภอพรหมพิราม จังหวัดพิษณุโลก
ตำรวจภูธรภาค 7 (ภ.7) ตั้งอยู่ถนนข้างวัง ตำบลพระปฐมเจดีย์ อำเภอเมืองนครปฐม จังหวัดนครปฐม
ตำรวจภูธรภาค 8 (ภ.8) ตั้งอยู่ที่ถนนเทพกระษัตรี ตำบลไม้ขาว อำเภอถลาง จังหวัดภูเก็ต
ตำรวจภูธรภาค 9 (ภ.9) ตั้งอยู่ตำบลฉลุง อำเภอหาดใหญ่ จังหวัดสงขลา
หน่วยงานในสังกัดตำรวจ > ส่วนสนับสนุนการป้องกันและปราบปรามอาชญากรรม

กองบัญชาการตำรวจสอบสวนกลาง (บช.ก.) ตั้งอยู่ถนนแจ้งวัฒนะ ตำบลบ้านใหม่ อำเภอปากเกร็ด จังหวัดนนทบุรี
กองบัญชาการตำรวจปราบปรามยาเสพติด (บช.ปส.) ตั้งอยู่ถนนวิภาวดีรังสิต แขวงตลาดบางเขน เขตหลักสี่ กรุงเทพมหานคร
กองบัญชาการตำรวจสันติบาล (บช.ส.)
สำนักงานตรวจคนเข้าเมือง (สตม.)
กองบัญชาการตำรวจตระเวนชายแดน (บช.ตชด.) ตั้งอยู่ถนนพหลโยธิน แขวงพญาไท เขตพญาไท กรุงเทพมหานคร
สำนักงานพิสูจน์หลักฐานตำรวจ (สพฐ.ตร.)
สำนักงานเทคโนโลยีสารสนเทศและการสื่อสาร (สทส.)
กองบัญชาการสืบสวนสอบสวนอาชญากรรมทางเทคโนโลยี (บช.สอท.)
หน่วยงานในสังกัดตำรวจ > ส่วนการศึกษา

กองบัญชาการศึกษา (บช.ศ.)
โรงเรียนนายร้อยตำรวจ (รร.นรต.) ตั้งอยู่ตำบลสามพราน อำเภอสามพราน จังหวัดนครปฐม
หน่วยงานในสังกัดตำรวจ > ส่วนบริการ

โรงพยาบาลตำรวจ (รพ.ตร.)
กองบัญชาการตำรวจท่องเที่ยว (บช.ทท.)
หน่วยงานในสังกัดตำรวจ > หน่วยงานอื่น ๆ

โรงพิมพ์ตำรวจ
กองทุนเพื่อการสืบสวนและการสอบสวนคดีอาญา
ศูนย์บริการข้อมูลคนหายและศพนิรนาม
ศูนย์ปราบปรามคนร้ายข้ามชาติและเข้าเมืองโดยผิดกฎหมาย
สายด่วนรถหาย
ศูนย์ติดตามสถานการณ์ฝุ่นละอองขนาดเล็ก PM 2.5
ศูนย์รักษาความปลอดภัย และความสงบเรียบร้อยการจัดการเลือกตั้ง สำนักงานตำรวจแห่งชาติ (ศลต.ตร.)
ศูนย์ปราบปรามการกระทำผิดเกี่ยวกับน้ำมันเชื้อเพลิง สำนักงานตำรวจแห่งชาติ
เครื่องแบบ

เครื่องแบบของตำรวจไทย ได้รับอิทธิพลมาจากประเทศอังกฤษ โดยในช่วงแรกตำรวจไทยแต่งกายด้วยเสื้อสีน้ำเงิน กางเกงตามสมัย และสวมหมวกยอด (Helmet) ต่อมาจึงได้เปลี่ยนเป็นสีกากีตามความต้องการของ มิสเตอร์เอ เย เอ ยาร์ดิน ผู้บัญชาการตำรวจคนแรกของไทย เนื่องจากสีน้ำเงินเมื่อใช้นานไปสีจะซีด ทำให้มีโทนสีที่ไม่สม่ำเสมอกัน
ต่อมาในรัชสมัยของพระบาทสมเด็จพระวชิรเกล้าเจ้าอยู่หัว ได้มีการพระราชทานสีของเครื่องแบบใหม่ให้เป็นไปในทิศทางเดียวกัน คือสี สนว.01 เนื่องจากสีกากีเดิมที่ใช้งานอยู่มีหลายเฉดสี ไม่มีสีมาตรฐาน โดย พลตำรวจเอก จักรทิพย์ ชัยจินดา ผู้บัญชาการตำรวจแห่งชาติในขณะนั้นได้สั่งการให้เจ้าหน้าที่ตำรวจเปลี่ยนแปลงเครื่องแบบในการปฏิบัติงานให้เป็นสีดังกล่าวภายในระยะเวลา 3 เดือน และเจ้าหน้าที่ตำรวจทุกนายต้องตัดผมสั้นเกรียน โดยเรียกกันอย่างลำลองว่า ต้องขาวสามด้าน เพื่อความมีระเบียบวินัยของเจ้าหน้าที่ตำรวจ
นอกจากนี้ยังมีแนวคิดในการเปลี่ยนแปลงเครื่องแบบสำหรับเจ้าหน้าที่ตำรวจฝ่ายป้องกันปราบปราม เพื่อความคล่องแคล่วในการปฏิบัติงาน โดยเปลี่ยนเครื่องหมายเป็นผ้า จากเดิมเป็นโลหะ และเปลี่ยนเนื้อผ้าให้มีความยืดหยุ่นมากขึ้น เพื่อความคล่องตัวและประสิทธิภาพในการป้องกันปรามปรามอาชญากรรม โดยเริ่มนำร่องใช้งานในพื้นที่กองบัญชาการตำรวจนครบาลเป็นพื้นที่แรก
หมวกกันน็อคตำรวจจราจร
หมวกตำรวจทรงหม้อตาล
เครื่องแบบปกติขาวของข้าราชการตำรวจ (ซ้าย)
เครื่องแบบกากีคอแบะ
นายตำรวจปกครอง โรงเรียนนายร้อยตำรวจ
เครื่องแบบตำรวจสีกากีแบบเก่า
เครื่องแบบสนามตำรวจตระเวนชายแดน
เครื่องแบบหน่วยเก็บกู้และตรวจสอบระเบิดตำรวจ
เครืองแบบควบคุมฝูงชน บก.อคฝ.
เครื่องแบบสี สนว.01
เครื่องแบบสนามหน่วยปฏิบัติการพิเศษตำรวจภูธร
เครื่องแบบปกติกากีคอแบะ (ตำรวจ)
พาหนะ

พาหนะของสำนักงานตำรวจแห่งชาติ ประกอบด้วยพาหนะที่หลากหลาย ทั้งรถยนต์ รถจักรยานยน อากาศยานปีกหมุนและปีกตรึง รวมถึงเรือตรวจการณ์ ตามภารกิจและหน้าที่ของตำรวจหน่วยนั้น โดยใช้สีพื้นฐานของพาหนะเป็นสีเลือดหมู ซึ่งเป็นสีประจำสำนักงานตำรวจแห่งชาติประดับอยู่บนยานพาหนะ
ในอดีตรถตำรวจท้องที่จะเป็นรถสีเลือดหมูในพื้นที่ตำรวจภูธร และสีดำในพื้นที่ตำรวจนครบาล แล้วคาดสีขาวในช่วงกลางของรถ แต่ปัจจุบันรถตำรวจท้องที่จะใช้สีเดิมของรถ (ส่วนใหญ่สีบรอนซ์เงิน) และคาดแถบสีแดงเลือดหมูขอบดำบนแนวยาวของรถ พร้อมอักษรบอกสังกัดตอนท้ายของรถ สำหรับรถยนต์นั้นปัจจุบันสำนักงานตำรวจแห่งชาติมีการใช้งานทั้งในรูปแบบของการซื้อขาดเป็นทรัพย์สินของทางราชการ และในรูปแบบของการเช่าใช้งานโดยกำหนดระยะเวลา
รถกระบะตำรวจในรูปแบบสีปัจจุบัน คือสีแดงเลือดหมูคาดแนวยาวบนสีเดิมของรถ
รถนำขบวนของกองบังคับการตำรวจจราจร
รถกระบะของตำรวจทางหลวง
รถยนต์ของสำนักตรวจคนเข้าเมือง
รถยนต์ของกองบังคับการอารักขาและควบคุมฝูงชน
รถกระบะตำรวจสีรูปแบบเก่า คือสีแดงเลือดหมูคาดสีขาว
รถควบคุมผู้ต้องหา
รถยนต์โตโยต้าแคมรี่ VVTi ของตำรวจสายตรวจปฏิบัติการพิเศษ
รถตู้หน่วยเก็บกู้ระเบิดตำรวจ
รถกระบะของตำรวจท่องเที่ยว
รถตุ๊ก ๆ ของตำรวจจราจรเชียงใหม่
ตราของกองปราบปรามบนประตูรถตำรวจ
จักรยานยนต์ไทเกอร์ บ็อกเซอร์
จักรยานยนต์ฮอนด้า ซีบีอาร์ 300 อาร์
เรือของกองบังคับการตำรวจน้ำ หมายเลข 707
อากาศยานปีกตรึงของกองบินตำรวจ
อากาศยานปีกหมุนของกองบินตำรวจ
วันตำรวจ

| วันตำรวจ |
| --- | --- |
พิธีถวายคำสัตย์ปฏิญาณตนและสวนสนามเนื่องในวันตำรวจ
จัดขึ้นโดย: ไทย
ความสำคัญ: วันตั้ง "กรมตำรวจ"
การถือปฏิบัติ:  การเชิญธงชัยประจำหน่วยตำรวจต่าง ๆ  การเดินสวนสนาม 
วันที่: 17 ตุลาคม
ความถี่: ทุกปี
วันตำรวจ เดิมตรงกับวันที่ 13 ตุลาคมของทุกปี เนื่องจากวันที่ 13 ตุลาคม พ.ศ. 2458 เป็นวันประกาศรวม "กรมพลตระเวน" กับ "กรมตำรวจภูธร" เป็นกรมเดียวกัน เรียกว่า "กรมตำรวจ" จึงถือเอาวันที่ 13 ตุลาคมของทุกปี  ในปี พ.ศ. 2494 พลตำรวจเอก เผ่า ศรียานนท์ อธิบดีกรมตำรวจในขณะนั้นได้จัดให้มีพิธีเดินสวนสนาม และปฏิบัติต่อเนื่องมาจนถึง พ.ศ. 2500 หลังจากนั้นได้ระงับการจัดพิธีเดินสวนสนามที่เป็นการรวมหน่วยทุกหน่วยของตำรวจ ประกอบแต่พิธีทางศาสนาและกิจกรรมบำเพ็ญประโยชน์เพียงอย่างเดียว
ต่อมา สำนักงานตำรวจแห่งชาติ ได้อนุมัติหลักการให้มีการจัดพิธีกล่าวคำสัตย์ปฏิญาณตนและสวนสนามเนื่องในวันตำรวจ ณ ลานฝึกศรียานนท์ โรงเรียนนายร้อยตำรวจ โดยการสนธิกำลังนักเรียนนายร้อยตำรวจร่วมกับข้าราชการตำรวจจากกองบัญชาการต่าง ๆ ในทุก ๆ ปี ทั้งนี้โดยเชิญธงชัยประจำหน่วยตำรวจเข้าร่วมในพิธีจำนวน 6 ธง ตั้งแต่ปี พ.ศ. 2552 เป็นต้นมาจนถึงปัจจุบัน รวมถึงได้มีการจัดการสวนสนามของตำรวจในจังหวัดต่าง ๆ ในวันนี้ด้วย
ต่อมาในปี พ.ศ. 2560 มีการเปลี่ยนแปลงวันตำรวจเป็นวันที่ 17 ตุลาคมของทุกปี โดยยึดตามวันที่มีการเปลี่ยนแปลงจากกรมตำรวจเป็นสำนักงานตำรวจแห่งชาติ ซึ่งตรงกับวันที่ 17 ตุลาคม พ.ศ. 2541
และอันเนื่องมาจากวันที่ 13 ตุลาคม ตรงกับวันนวมินทรมหาราช อันตรงกับวันคล้ายวันสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร
ดูเพิ่ม

รายพระนามและชื่ออธิบดีกรมตำรวจและผู้บัญชาการตำรวจแห่งชาติของไทย
ธงชัยประจำหน่วยตำรวจ
ยศตำรวจไทย
ปรเมศวร์ มินศิริ

ปรเมศวร์ มินศิริ (เกิด 28 มกราคม พ.ศ. 2512) เป็นนักธุรกิจอินเทอร์เน็ตชาวไทย และเป็นผู้ก่อตั้งกิจการอินเทอร์เน็ตหลายแห่ง เช่น เว็บท่าสนุกดอตคอมและกระปุกดอตคอม เว็บไซต์สื่อการเรียนรู้ทีวีฟอร์คิดส์ และบริการจัดหานางแบบพริตตี้แก๊ง.คอม
นอกจากนี้ยังเคยเป็นนายกและอุปนายกสมาคมผู้ดูแลเว็บไทย ขณะดำรงตำแหน่งได้ร่วมกับกระทรวงเทคโนโลยีสารสนเทศและการสื่อสารพัฒนาโปรแกรมปลาวาฬเบราว์เซอร์ เว็บไซต์สารานุกรมคลังปัญญาไทย และดำเนินโครงการอินเทอร์เน็ตสีขาวเพื่อเยาวชน ปรเมศวร์ได้ลาออกจากตำแหน่งดังกล่าวเมื่อปรากฏว่าเว็บไซต์กระปุกดอตคอมที่บริษัทของตนดูแลอยู่มีเขตย่อยซึ่งมีเนื้อหาล่อแหลมทางเพศ
ประวัติ

ปรเมศวร์ มินศิริ เกิดเมื่อวันที่ 28 มกราคม พ.ศ. 2512 สำเร็จการศึกษาระดับมัธยมศึกษาตอนต้นจากโรงเรียนสวนกุหลาบวิทยาลัยนนทบุรี การศึกษานอกโรงเรียนซึ่งเทียบเท่าระดับมัธยมศึกษาตอนปลาย และปริญญาวิศวกรรมศาสตรบัณฑิต สาขาวิศวกรรมอุตสาหการ จากคณะวิศวกรรมศาสตร์ จุฬาลงกรณ์มหาวิทยาลัย ตามลำดับ
ต่อมาทำงานเป็นวิศวกรระบบที่โรงแรมเอเชีย กรุงเทพ เป็นวิศวกรซอฟต์แวร์ให้แก่บริษัทฟิเดลิโอ และเป็นกรรมการผู้จัดการบริษัท เวฟพอยท์ จำกัด ตามลำดับ ระหว่างนั้นยังได้เขียนหนังสือสอนการใช้งานอินเทอร์เน็ตหลายเล่มด้วย
ใน พ.ศ. 2540 ปรเมศวร์ได้ก่อตั้งเว็บไซต์สนุก.คอมขึ้น มีลักษณะเป็นเว็บท่าซึ่งคล้ายคลึงกับเว็บยาฮูของสหรัฐอเมริกา และจำหน่ายกิจการเว็บไซต์ดังกล่าวให้แก่เอ็มเว็บบริษัทโทรคมนาคมของประเทศแอฟริกาใต้ในสองปีถัดมา
วันที่ 11 กรกฎาคม พ.ศ. 2543 ได้เปิดเว็บไซต์ในลักษณะเดียวกันชื่อ "กระปุก.คอม" ซึ่งปัจจุบันติดอันดับเว็บยอดนิยมเว็บหนึ่งของไทย เว็บไซต์กระปุกดอตคอมมีบริษัทบัณฑิตเซ็นเตอร์เป็นผู้บริหารงานทั่วไป และปรเมศวร์ก็ดำรงตำแหน่งกรรมการผู้จัดการคนปัจจุบันของบริษัทดังกล่าว
นอกจากผลงานข้างต้นแล้ว ปรเมศวร์ยังมีเว็บไซต์อีกหลายแห่ง เช่น เว็บไซต์ทีวีฟอร์คิดส์สำหรับเผยแพร่สื่อความรู้ของรัฐสู่เยาวชน ได้รับการสนับสนุนจากสำนักงานกองทุนการสร้างเสริมสุขภาพ และเว็บไซต์พริตตี้แก๊ง.คอมสำหรับจัดหาและให้บริการนางแบบโฆษณา นอกจากนี้ สมัยที่เป็นนายกสมาคมผู้ดูแลเว็บไทย ยังได้ร่วมมือกับกระทรวงเทคโนโลยีสารสนเทศและการสื่อสารพัฒนาโปรแกรมค้นดูเว็บของไทย ชื่อ "ปลาวาฬเบราว์เซอร์" และเว็บไซต์สารานุกรม "คลังปัญญาไทย" ตลอดจนโครงการอินเทอร์เน็ตสีขาว ปรเมศวร์ยังได้รับแต่งตั้งเป็นกรรมการสรรหาคณะกรรมการกิจการโทรคมนาคมแห่งชาติอีกด้วย
วันที่ 15 ตุลาคม พ.ศ. 2551 ปรเมศวร์ได้แถลงข่าวการร่วมทุนจำนวนยี่สิบล้านบาทกับบริษัทร่วมทุน เค-เอสเอ็มอี จำกัด ที่บริหารงานโดยบริษัทหลักทรัพย์จัดการเงินร่วมลงทุน (บลท.) ข้าวกล้า จำกัด
ด้านชีวิตครอบครัว ปรเมศวร์ มินศิริ สมรสแล้ว และมีบุตรหนึ่งคน
กรณีซับโดเมนของเว็บไซต์กระปุกดอตคอม

ในเดือนมีนาคม พ.ศ. 2551 เป็นที่อื้อฉาวว่าเว็บไซต์กระปุกดอตคอมมีซับโดเมนชื่อ "xxx.kapook.com" มีเนื้อหาเกี่ยวกับการรวบรวมเรื่องทางเพศไว้มากจนล่อแหลมเกินขอบเขต สามารถใช้คำสำคัญเกี่ยวกับเพศค้นหาได้ในโปรแกรมค้นหาเพื่อให้เป็นที่สนใจเข้าชมมาก
ต่อมา ปรเมศวร์ มินศิริ ผู้กำกับดูแลเว็บไซต์กระปุกดอตคอมแถลงว่า ซับโดเมนดังกล่าวมีอยู่จริง และถือเป็นความผิดพลาดของหน่วยงานเอง ไม่ใช่ของนักศึกษาฝึกงานตามที่ปรากฏในข่าว โดยอธิบายว่า ตั้งใจให้เป็นที่รวมข่าวคราวของหมวด "เอ็กซ์ไฟล์" ซึ่งมีเนื้อหาในแนวลึกลับ แปลก หรือขำขัน ไม่เจตนาให้มีเนื้อหาในทางเรตเอ็กซ์ แต่มีการตรวจพบว่ามีการซ่อนลิงก์เพื่อจงใจให้หน้าxxxติดอันดับผลการค้นหา ด้วยคำลามกจากหน้าแรกของเว็บด้วยวิธีการซ่อนในcssไฟล์เป็นเจตนาที่ชัดเจนแต่ยังพยายามกลบเกลื่อน จนถูกแฉในหลายเว็บบอร์ดและbloggerหลายคนช่วยกันหาหลักฐานจับผิดคำโกหก   ส่งผลให้นายปรเมศวร์ชิงประกาศลาออกจากจากตำแหน่งอุปนายกสมาคมผู้ดูแลเว็บไทย
ผลงานหนังสือ

ปรเมศวร์ มินศิริ. (2537). เรียนรู้ Foxpro 2.0-2.5. กรุงเทพฯ : วิศาสตร์.
ปรเมศวร์ มินศิริ. (2537). เรียนรู้ Microsoft Foxpro 20-2.5. กรุงเทพฯ : เลี่ยงเชียง.
ปรเมศวร์ มินศิริ. (2538). ท่องโลกอินเทอร์เน็ตด้วย Netscape Navigator Gold. กรุงเทพฯ : วิศาสตร์.
ปรเมศวร์ มินศิริ. (2539). Internet สำหรับผู้ใช้ Windows. กรุงเทพฯ : วิศาสตร์.
ปรเมศวร์ มินศิริ. (2539). ท่องโลกอินเทอร์เน็ตด้วย Netscape Navigator Gold. กรุงเทพฯ : เวฟฟอยท์.
ปรเมศวร์ มินศิริ, ผู้แต่งร่วม. (2539). เรียนรู้ Windows95. กรุงเทพฯ : เวฟพอยท์.
ณัฐฐยา พรรณพลีวรรณ, ปรเมศวร์ มินศิริ, นเรศ เดชผล, ศาสตรา กัลย์จารึก และพีรนุช สุวรรณรัตน์. (2547). โครงการชวนเพื่อนท่องเว็บไซต์ สำนักงานกองทุนสนับสนุนการสร้างเสริมสุขภาพ. กรุงเทพฯ : ม.ป.ท.
แหล่งข้อมูลอื่น

บล็อกส่วนตัวของ ปรเมศวร์ มินศิริ เก็บถาวร 2008-06-07 ที่ เวย์แบ็กแมชชีน
เว็บไซต์ บริษัท บัณฑิต เซ็นเตอร์ จำกัด ของ ปรเมศวร์ มินศิริ
ปรเมศวร์ มินศิริ : ปั้นกระปุกใหม่ใส่แผงนิตยสาร
ปรเมศวร์ มินศิริ Dot Com Gold miner
ปรเมศวร์ แถลงเรื่องซับโดเมน xxx.kapook.com เก็บถาวร 2008-10-13 ที่ เวย์แบ็กแมชชีน จากเว็บดูโอคอร์
หน้าจอเว็บไซต์ xxx.kapook.com ก่อนปิดตัวลง
เขาสามร้อยยอด

| เขาสามร้อยยอด |
| --- | --- |
เขาสามร้อยยอดบริเวณบึงบัว
จุดสูงสุด
ความสูง เหนือระดับน้ำทะเล: 607 เมตร (1,991 ฟุต)
ข้อมูลทางภูมิศาสตร์
ที่ตั้ง: อำเภอสามร้อยยอด จังหวัดประจวบคีรีขันธ์
ข้อมูลทางธรณีวิทยา
ประเภทภูเขา: หินปูน
การพิชิต
พิชิตครั้งแรก: ไม่มีข้อมูล
เขาสามร้อยยอด เป็นเขาในจังหวัดประจวบคีรีขันธ์ ยาวจากทิศเหนือไปทิศใต้ประมาณ 13 กิโลเมตร มีลักษณะเป็นเขาหินปูน มีลักษณะตะปุ่มตะป่ำ มียอดที่สูงเด่นมาก 2 ยอด ยอดทางทิศเหนืออยู่ในตำบลสามร้อยยอด อำเภอสามร้อยยอด สูง 607 เมตร ยอดทางทิศใต้แบ่งเขตตำบลสามกระทาย อำเภอกุยบุรี กับตำบลไร่ใหม่ อำเภอสามร้อยยอด สูง 583 เมตร
ธรณีสัณฐาน

ลักษณะเด่นของธรณีสัณฐานแบบคาสต์ รองรับด้วยหินปูนเนื้อโดโลไมต์ ในยุคเพอร์เมียน กลุ่มหินราชบุรี อายุประมาณ 245–286 ล้านปี โครงสร้างเป็นชั้นหินโค้งงอ มีขอบเป็นเขาหินปูนผาชัน เกิดจากการกัดกร่อนทางแนวราบของทางน้ำไหลหรือคลื่นกระแสน้ำ ทำให้บริเวณตีนเขาถูกกัดกร่อนและส่วนบนของหินปูนพังลงมาเป็นหน้าผาชัน บริเวณทิศตะวันตกของเขาสามร้อยยอดมีบึงบัวหรือทุ่งสามร้อยยอดซึ่งเป็นพื้นที่ชุ่มน้ำที่มีความสำคัญระหว่างประเทศในลำดับที่ 11 ของประเทศไทย